cyanic-selkie/wikianc huggingface dataset:
பயண அலைக் குழல்
ஓர் அடிப்படை பயண அலைக் குழல்
குழாயின் உட்புறத்தைச் சுற்றி கற்றையின் தடவழிக்குப்  புறத்தே உள்ள கம்பிச் சுருளை வழக்கமாக ஆக்சிசனற்ற  செம்பாக அமைகிறது. மிகுக்கப்பட வேண்டிய கதிரலைக் குறிகை, குழலின் உமிழ்வி முனைக்கு அருகிலுள்ள ஒரு புள்ளியில் சுருளைக்குள் செலுத்தப்படுகிறது. குறிகை இயல்பாக ஒரு முனையில் வைக்கப்படும் அலை வழிகாட்டி அல்லது மின்காந்த சுருள் வழியாகச் சுருளைக்குள் செலுத்தப்படும். இது ஒருவழிக் குறிகைத் தடவழியை உருவாக்கி, ஒரு திசை பிணைப்பியாகச் செயல்படுகிறது.
முடுக்கிவிடப்படும் மின்னழுத்தத்தைக் கட்டுப்படுத்துவதால், குழாய் வழியாகப் பாயும் மின்னன்களின் வேகம் சுருளையின் வழியாகக் கடந்து செல்லும் கதிரலைக் குறிகையின் வேகத்தை அடைகிறது. கம்பியில் உள்ள குறிகை மின்னன்கள் பாயும் சுருளையின் மையத்தில் ஒரு காந்தப்புலத்தைத் தூண்டுகிறது. குறிகையின் தறுவாயைப் (phase)பொறுத்து மின்னன்கள் சுருணைகளை கடக்கும்போது வேகத்தை அதிகரிக்கும் அல்லது குறைக்கும். இது மின்னன் கற்றையைத் திரட்டிப் பிணைக்கிறது. இச்செயல்முறை தொழில்நுட்பவியலாக " வேகக் குறிகையேற்றம் " என்று அழைக்கப்படுகிறது. இதனால் விளையும் கற்றையின் மின்னன் அடர்த்தி வடிவம் முதல் கதிரலைக் குறிகையின் ஒப்புமையாக  அமைகிறது. சுருளை ஊடாக, கற்றை கடந்து செல்லும்போது, மாறும் வீச்சுள்ள குறிகை  சுருளில் தூண்டலை ஏற்படுத்தி ,   குறிகையை மிகுக்குகிறது. குறிகை குழாயின் மறுமுனையை அடையும் நேரத்தில் இந்தத் தூண்டல் செயல்முறை கணிசமான ஆற்றலை சுருளுக்கு மீட்டுத் தருகிறது. திரட்டிக்கு அருகில் நிலைநிறுத்தப்பட்ட இரண்டாம் திசைப் பிணைப்பி உள்ளீட்டுக் குறிகையின் மிகைக்கப்பட்ட அலையை மிகவும் தொலைவு முனையில் உள்ள கதிரலைச் சுற்றில் இருந்து பெறுகிறது. இக்கதிரலை மின்சுற்றின் நெடுக வைத்துள்ள மட்டுபடுத்திகள், தெறித்த அலை மீண்டும் எதிர்மின்முனை நோக்கிச் செல்வதைத் தடுக்கின்றன.
உயர் திறன் ஊட்டிய சுருளை வடிவப் பயண அலைக் குழல்களில் பொதுவாக பெரிலியம் ஆக்சைடு பீங்கான் சுருளையைத் தாங்கும் ஒரு தண்டாகவும், சில வேளைகளில் அதுவே பயண அலைக் குழலுக்கான மின்னன் திரட்டியாகவும் அதன் சிறப்பு மின்,  எந்திர,  வெப்ப பண்புகள் காரணமாகச் செயல்படுகிறது.
ஒப்பீடு
thumb|சோவியத் UV - 1008 (UV - 800) TWT 1976 முதல் அலை வழிகாட்டி உள்ளீடு மற்றும் வெளியீட்டுடன் பல ஆர்எஃப் பெருக்கி குழாய்கள் உள்ளன, அவை டி. டபிள்யூ. டி. டி. ஐப் போலவே செயல்படுகின்றன, அவை ஒட்டுமொத்தமாக திசைவேக - பண்பேற்ற குழாய்கள் என்று அழைக்கப்படுகின்றன. இதற்கு நன்கு அறியப்பட்ட உதாரணம் கிளைஸ்ட்ரான் ஆகும். இந்த குழாய்கள் அனைத்தும் பெருக்க செயல்முறையை வழங்க எலக்ட்ரான்களின் ஒரே அடிப்படை " பஞ்சிங் " ஐப் பயன்படுத்துகின்றன, மேலும் திசைவேக பண்பேற்றம் ஏற்படுவதற்கு எந்த செயல்முறை காரணமாகிறது என்பதில் பெரும்பாலும் வேறுபடுகின்றன.
கிளைஸ்ட்ரோனில் எலக்ட்ரான் கற்றை மூல ஆர். எஃப் சமிக்ஞையுடன் இணைக்கப்பட்ட ஒரு அதிர்வு குழியில் ஒரு துளை வழியாக செல்கிறது. எலக்ட்ரான்கள் துளை வழியாகச் செல்லும் தருணத்தில் சமிக்ஞை அவற்றை துரிதப்படுத்துகிறது (அல்லது குறைக்கப்படுகிறது). எலக்ட்ரான்கள் ஒரு சறுக்கல் குழாய்க்குள் நுழைகின்றன, இதில் வேகமான எலக்ட்ரான்கள் மெதுவானவற்றை முந்துகின்றன , பின்னர் எலக்ட்ரானைகள் மற்றொரு ஒத்ததிர்வு குழி வழியாக செல்கின்றன , அதில் இருந்து வெளியீட்டு சக்தி எடுக்கப்படுகிறது. வேக வரிசைப்படுத்தும் செயல்முறைக்கு நேரம் எடுக்கும் என்பதால், சறுக்கல் குழாய் பெரும்பாலும் பல அடி நீளமாக இருக்க வேண்டும்.
TWT உடன் ஒப்பிடுகையில், குழாயின் முழு நீளத்திலும் ஹெலிக்ஸ் உடனான தொடர்புகளால் முடுக்கம் ஏற்படுகிறது. இது டி. டபிள்யூ. டி. க்கு மிகக் குறைந்த இரைச்சல் வெளியீட்டைக் கொண்டிருக்க அனுமதிக்கிறது - இது வடிவமைப்பின் முக்கிய நன்மையாகும். மேலும் பயனுள்ளதாக இந்த செயல்முறை குழாயின் இயற்பியல் ஏற்பாட்டிற்கு மிகவும் குறைவான உணர்திறன் கொண்டது, இது TWT ஐ பரந்த அளவிலான அதிர்வெண்களில் செயல்பட அனுமதிக்கிறது. குறைந்த சத்தம் மற்றும் அதிர்வெண் மாறுபாடு பயனுள்ளதாக இருக்கும்போது TWT கள் பொதுவாக ஒரு நன்மையில் உள்ளன.
பிணைகுழி பயண அலைக் குழல்
ஹெலிக்ஸ் TWTகள் தற்போதைய கையாளுதலால் உச்ச கதிரலைத் திறனில் மட்டுப்படுத்தப்பட்டுள்ளன (எனவே சுருளையின் கம்பித் தடிமன். மின் அளவு அதிகரிக்கும் போது அதிக வெப்பமடைந்து சுருளை வடிவத்தை வளைக்கச் செய்யலாம்.  இந்நிலையை மேம்படுத்த கம்பியின் தடிமன் அதிகரிக்கப்படலாம், ஆனால் கம்பி மிகவும் தடிமனாக இருந்தால் , சரியான செயல்பாட்டிற்குத் தேவையான சுருளையின்  உரப்பைப் பெறுவது இயலாது. பொதுவாக சுருளைப் பயண அலைக் குழல்கள் 2.5 கிவாவுக்கும் குறைவான வெளியீட்டுத் திறனையே  தருகின்றன.
பிணைந்த குழி பயண அலைக் குழல் சுருளைக்கு மாற்றாக தொடர்ச்சியான பிணைந்த குழிகளின் நிரலை அச்சுவழியில் கற்றை நெடுக வைக்கிறது. இந்த அமைப்பு ஒரு சுருளை வடிவ அலை வழிகாட்டியை வழங்குகிறது, எனவே விரைவுக்(திசைவேகக்) குறிகையேற்றத்தால் அலைமிகைப்பு ஏற்படுகிறது. சுருளையக அலை வழிகாட்டிகள் மிகவும் நேரியல்பற்ற விரவலைக் கொண்டுள்ளன, எனவே அவை குறுகிய பட்டையை மட்டுமே (ஆனால் கிளைஸ்ட்ரோனை விட அகலமானவை). கொண்டுள்ளது. இந்தப் பயண அலைக் குழல் 60 கிவா திறனை மட்டுமேஆக்க வல்லது.
இதன்செயல்பாடு ஒரு கிளைஸ்ட்ரோனைப் போன்றது, தவிர பிணைந்த - குழி பயண அலைக் குழல்கள் ஒரு மிகுவேகக் குழாய்க்கு பதிலாக மெதுவான அலை கட்டமைப்பில் இடையில் மட்டுபடுத்தியுடன் வடிவமைக்கப்பட்டுள்ளன. மெதுவான அலை அமைப்பு பயண அலைக் குழலுக்கு அதன் பரந்த பட்டை அகலத்தை வழங்குகிறது. ஒரு கட்டற்ற மின்னன் ஒருங்கொளி அதிக அலைவெண்களை ஏற்கிறது.
பயண அலைக் குழல் மிகைப்பி
ஒழுங்குபடுத்தப்பட்ட மின் வழங்கல் மற்றும் பாதுகாப்பு சுற்றுகளுடன் ஒருங்கிணைக்கப்பட்ட ஒரு TWT ஒரு பயண - அலை - குழாய் பெருக்கி (சுருக்கமான TWTA மற்றும் பெரும்பாலும் " TWEET - UH " என்று உச்சரிக்கப்படுகிறது. இது உயர் சக்தி ரேடியோ அதிர்வெண் சமிக்ஞைகளை உருவாக்க பயன்படுகிறது. ஒரு பிராட்பேண்ட் TWTA இன் அலைவரிசை ஒரு ஆக்டேவ் வரை அதிகமாக இருக்கலாம், இருப்பினும் டியூன் செய்யப்பட்ட (குறுகிய அலைவரிசை பதிப்புகள் உள்ளன) இயக்க அதிர்வெண்கள் 300 மெகா ஹெர்ட்ஸ் முதல் 50 ஜிகாஹெர்ட்ஸ் வரை இருக்கும்.
ஒரு TWTA ஒரு பயண அலை குழாயுடன் அதன் பாதுகாப்பு சுற்றுகள் (கிளைஸ்ட்ரோன் மற்றும் ஒழுங்குபடுத்தப்பட்ட மின் வழங்கல் மின்னணு மின் கண்டிஷனர் (EPC)) ஆகியவற்றைக் கொண்டுள்ளது, இது வேறு உற்பத்தியாளரால் வழங்கப்பட்டு ஒருங்கிணைக்கப்படலாம். பெரும்பாலான மின் விநியோகங்களுக்கும் வெற்றிடக் குழாய்களுக்கும் உள்ள முக்கிய வேறுபாடு என்னவென்றால், திறமையான வெற்றிடக் கருவிகள் எலக்ட்ரான்களின் இயக்க ஆற்றலை மறுசுழற்சி செய்ய அழுத்தப்பட்ட சேகரிப்பாளர்களைக் கொண்டுள்ளன , எனவே மின் விநியோகத்தின் இரண்டாம் நிலை முறுக்கு 6 குழாய்கள் வரை தேவைப்படுகிறது , இதில் ஹெலிக்ஸ் மின்னழுத்தத்திற்கு துல்லியமான கட்டுப்பாடு தேவைப்படுகிறது. ஒரு லீனரைசரை (பூரக இழப்பீட்டால் தூண்டல் வெளியீடு குழாய்) அடுத்தடுத்து சேர்ப்பது ஆதாய சுருக்கத்தையும் TWTA இன் பிற பண்புகளையும் மேம்படுத்துகிறது இந்த கலவையானது லீனரைஸ் செய்யப்பட்ட TWTA (LTWTA " EL - ட்வீட் - உஹ்தா ") என்று அழைக்கப்படுகிறது.
பிராட்பேண்ட் TWTAகள் பொதுவாக ஹெலிக்ஸ் TWTயைப் பயன்படுத்துகின்றன மற்றும் 2.5 கிலோவாட்டிற்கும் குறைவான வெளியீட்டு சக்தியை அடைகின்றன. TWTAகள் இணைந்த குழி TWTயைப் பயன்படுத்தி 15 kW வெளியீட்டு சக்தியை அடைய முடியும், ஆனால் குறுகிய அலைவரிசையின் இழப்பில்.
கண்டுபிடிப்பு, உருவாக்கம்  தொடக்க காலப் பயன்பாடு
பயண அலைக் குழலின் முதல் வடிவமைப்பும் முன்வகைமையும் ஆந்திரி " ஆந்தீ " கேப் சியால். 1931 இல் கால்டெக்கில் உள்ள கெல்லாகு கதிர்வீச்சு ஆய்வகத்தில் முனைவர் பட்ட மாணவராக பணிபுரிந்தபோது வடிவமைக்கப்பட்டதாகும். அவரது முதல் காப்புரிமை " உயர் அலைவெண் மின்னோட்டங்களைக் கட்டுப்படுத்தும் கருவியும்  முறையும் என்பதாகும். இவர் 1933 இல் காப்புரிமைக்குத் தாக்கல் செய்தார்; இதற்கு 1936 இல் ஒப்புதலும் வழங்கப்பட்டது.
பயண அலைக் குழலின் கண்டுபிடிப்பு பெரும்பாலும் 1942 - 43 இல் உருடால்ப் காம்ப்னர் என்பவருடையதாகக் கூறப்படுகிறது. மேலும், அமெரிக்காவில் உள்ள அமெரிக்கக் கதிரலைக் குழுமத்தில் பணிபுரிந்த நில்சு இலிண்டன் பிளாட் டும் 1940  மே மாதத்தில் ஒரு  கருவிகான காப்புரிமைக்குத் தாக்கல் செய்தார், இது காம்ப்னரின் பயண அலைக் குழலைப்  போலவே  சிறப்பு மிக்கதாகும். இந்த இரண்டு கருவிகளும் கேப்பின் முதல் வடிவமைப்பை விட மேம்பட்டவை, ஏனெனில் அவை இரண்டும் புதிதாக கண்டுபிடிக்கப்பட்ட துல்லியமான மின்னன் துப்பாக்கியை மின்னன் கற்றையைப் பெறும் வாயிலாகப் பயன்படுத்தின , மேலும் அவை இரண்டும் கற்றையைச்  சுருளைக்கு வெளியே திருப்பாமல், சுருளையின்  மையத்திற்கு கீழே திசைதிருப்பின. இந்த உருவமைவு மாற்றங்கள் வேகக் குறிகையேற்றம், மின்னன் தொகுப்புக்கான இயற்பியல் கொள்கைகளைப் பயன்ப்டுத்தியதால் கேப்பின் வடிவமைப்பை விட உயர்வான திறன் மிகைப்புக்கு வழிவகுத்தன. இரண்டாம் உலகப் போரின் போது பிந்த்தானிய அட்மிரால்டி வீவாணி(ரேடார்) ஆய்வகத்தில் காம்ப்னர் தனது பயண அலைக் குழலை உருவாக்கினார். அவரது முதல்பயண அலைக் குழலின்  உருவரை நவம்பர் 12,1942 தேதியினதாகும். மேலும் அவர் தனது முதல் பயண அலைக் குழலை 1943 ஆம் ஆண்டின் தொடக்கத்தில் உருவாக்கினார். 1953 இல் காம்ப்னருக்கு வழங்கப்பட்ட அமெரிக்க காப்புரிமை கேப்பின் முந்தைய படைப்புகளையும் மேற்கோள் காட்டுகிறது என்பதைக் கவனிக்கவேண்டும்.
1950 களில் கலிபோர்னியாவின் கல்வர் நகரில் உள்ள அகுசு விமான நிறுவனத்தின் மின்னன் குழல் ஆய்வகத்தில் மேலும் மேம்பாடுற்ற பிறகே, பயண அலைக் குழல்கள் அங்கே வணிகவியலாகச் செய்யப்பட்டன. மேலும் 1960 களில் பயண அலைக் குழல்கள் ஆங்கில மின் வெற்றிடக்குழல் குழுமம் போன்ற நிறுவனங்களாலும் செய்யப்பட்டன, அதைத் தொடர்ந்து 1970 களில் ஃபெரான்ட்டி நிறுவனமும் பயண அலைக் குழல்களைச் செய்யத் தொடங்கியது.
1962, சூலை 10 அன்று, முதல் தகவல் தொடர்பு செயற்கைக்கோளான டெல்ஸ்டார்- 1, 2 வாட் ′ 4 கிகாஎர்ட்சு  வரையளவுள்ள அமெரிக்க கதிரலைக் குழுமத்தில் பிளாட்டு வடிவமைத்த பயண அலைக் குழல்  அமைந்த செலுத்துவாங்கிகளுடன் விண்ணில் ஏவப்பட்டது. இது புவி நிலையங்களுக்குக் கதிரலைக்  குறிகைகளை அனுப்ப பயன்படுத்தப்பட்டது. சின்காம் 2 வெற்றிகரமாக புவிசார் வட்டணையில் 1963 சூலை 26 அன்று இரண்டு 2 வாட் 1850 மெகாஎர்ட்சு வரையளவுள்ள அகுசு விமான நிறுவனம் வடிவமைத்த பயண அலைக் குழல் செலுத்துவாங்கிகளுடன் ஏவப்பட்டது. அவற்றில் ஒன்று செயலில் உள்ளது. இன்னொன்று உபரியாகவுள்ளது.
பயன்பாடுகள்
பயண அலைக் குழல் மிகைப்பிகள் பொதுவாக செயற்கைக்கோள் செலுத்த்வாங்கிகளில் திறன் பெருக்கிகளாகப் பயன்படுத்தப்படுகின்றன, அங்கு உள்ளீட்டுக் குறிகை மிகவும் வலுவின்றி இருக்கும்; ஆனால்,வெளியீட்டுத் திறன்  மிகுதியாக இருக்க வேண்டும்.
2015 ஆம் ஆண்டில் புளூட்டோவிற்குச் சென்ற நியூ ஒரைசன்சு விண்கலத்தில் இரு கிண்ண வடிவ  12 - வாட்  பயண அலைக் குழல் மிகைப்பிகள் பொருத்தப்பட்டன, பின்னர் 2019 ஆம் ஆண்டில் குய்பர் பட்டைப் பொருளான 486958 அரோகோத் சூரியனில் இருந்து 43.4 வானியல் அலகு தொலைவில் தரவுகளைத் திருப்பி அனுப்பியது.
வெளி இணைப்புகள்
பகுப்பு:நுண்ணலைத் தொழில்நுட்பம் பகுப்பு:பிரித்தானியக் கண்டுபிடிப்புகள் பகுப்பு:தொடர்பியல்
கிளைனிஸ் ஹுல்லாஹ்
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு: 1948 பிறப்புகள்
போலா மாவட்டம்
எல்லைகள்
போலா மாவட்டத்தின் வடக்கில் லெட்சுமிபூர் மாவட்டம் மற்றும் பரிசால் மாவட்டமும், தெற்கில் வங்காள விரிகுடாவும், கிழக்கில் லெட்சுமிபூர் மாவட்டம், நவகாளி மாவட்டம் மற்றும் மெக்னா ஆறும், மேற்கில் பதுவாகாளி மாவட்டம் மற்றும் தேதுலியா மாவட்டங்களும் எல்லைகளாகக் கொண்டது. இம்மாவட்டத்தின் கச்சியா எனுமிடத்தில் கிடைக்கும் இயற்கை எரிவாயுவைக் கொண்டு மின்சாரம் உற்பத்தி செய்யப்படுகிறது.
இரகசிய சமூகம்
யார் எதற்காக என்பதை வெளிப்படுத்தாமல் மறைவில் இயங்கும் சமூகம் அல்லது குழுவை இரகசிய சமூகம் அல்லது இரகசியக் குழு எனலாம். சில இரகசிய சமூகங்களில் சில தகவல்கள் அல்லது செயல்பாடுகள் அறியப்படக்கூடியதாக இருந்தாலும் அவர்களின் முக்கிய செயல்பாடுகள் மறைக்கப்படிருக்கும். ஒரு நாட்டின் புலனாய்வுத் துறை இதற்கு ஒரு எடுத்துக்காட்டாக அமைந்தாலும், இரகசிய சமூகம் என்னும்பொழுது விடுதலைக் கட்டுநர், இல்லுமினாட்டி போன்ற சமூகங்களையே சிறப்பாக குறிக்கும். இளகிய நோக்கங்களுக்காக அமைக்கப்படும் சில மாணவ அமைப்புகளும் இரகசியமாக செயல்படுவதுண்டு.
போலா மாவட்டம்
நிலவியல்
இம்மாவட்டத்தின் தீவுக்கூட்டங்களின் பெயர்கள்: போலா தீவு, மன்புரா தீவு, தல் சார் தீவு மற்றும் குக்ரி முக்ரி தீவுகள் ஆகும்.
இரகசிய சமூகம்
மேலும் பார்க்க
பகுப்பு:அமைப்புகள் பகுப்பு:இரகசிய சமூகங்கள்
போலா மாவட்டம்
மாவட்ட நிர்வாகம்
போலா மாவட்டம் ஏழு துணை மாவட்டங்களாக பிரிக்கப்பட்டுள்ளது. அவைகள்: போலா சதர், புர்கானுத்தீன், தாஜுமுத்தீன், லால்மோகன், சார் பஸ்சான் மற்றும் மன்புரா ஆகும். மேலும் 68 ஊராட்சி ஒன்றியங்களும், 438 கிராமங்களும் கொண்டள்ளது.
மக்கள் தொகையியல்
3403.48 சதுர கிலோ மீட்டர் பரப்பு கொண்ட மாவட்டத்தின் 2011-ஆம் ஆண்டின் தற்காலிக மக்கள் தொகை கணக்கெடுப்பின் படி மக்கள் தொகை  17,76,795bஆக உள்ளது. அதில் ஆண்கள் 8,84,069 ஆகவும், பெண்கள்  8,92,726 ஆகவும் உள்ளனர். பாலின விகிதம்  99 ஆண்ககளுக்கு 100  பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில்  522 நபர்கள் வீதம் வாழ்கின்றனர். சராசரி எழுத்தறிவு 43.2% ஆக உள்ளது.
பிற தகவல்கள்
போலா மாவட்டத்தில் மெக்னா ஆறு, தெதுலியா ஆறு இல்ஷா ஆறு, பொலியா ஆறு, ஷாபஜ்பூர் கால்வாய்கள் ஓடுகிறது.
இம்மாவட்டத்தில் நெல், சணல், உருளைக்கிழங்கு, வெங்காயம், வெள்ளைப்பூண்டு, மிளகாய், நிலக்கடலை, கடுகு, வாழை, வெற்றிலை, பாக்கு முக்கியப் பயிர்கள் ஆகும்.
போலா தீவு சிறந்த சுற்றுலா தலமாக உள்ளது.
மேற்கோள்கள்
பகுப்பு:வங்காளதேச மாவட்டங்கள்
வர்க்கமூல நாள்
வர்க்கமூல நாள் (Square Root Day) என்பது குறிப்பிட்ட நாளொன்றின் நாள் மற்றும் மாதங்களைக் குறிக்கும் எண்கள் இரண்டும் அந்நாளுக்குரிய ஆண்டினைக் குறிக்கும் நான்கு இலக்க எண்களில் வலதோர இரு இலக்க என்ணின் வர்க்கமூலமாக உள்ள நாளைக் குறிக்கும்.
எடுத்துக்காட்டு: 2016 ஆம் ஆண்டு ஏப்ரல் மாதம் 4 ஆம் நாளானது 4/4/16 எனக் குறிக்கப்படுகிறது. இதில் நாள் மற்றும் மாதத்தைக் காட்டும் 4 என்ற எண்ணானது ஆண்டைக் காட்டும் ”16” இன் வர்க்கமூலமாக உள்ளது. மற்றொரு எடுத்துக்காட்டு மே 5, 2025 (5/5/25) ஆகும். இருபத்தியோராம் நூற்றாண்டின் இறுதி வர்க்கமூல நாள் செப்டம்பர் 9, 2081 ஆக இருக்கும்.
ஒரு நூற்றாண்டின் வர்க்கமூல நாட்கள்
ஒவ்வொரு நூற்றாண்டிலும் மொத்தம் 9 வர்க்கமூல நாட்களே ஏற்படும். எல்லா நூற்றாண்டுகளிலும் அதே ஒன்பது நாட்களே வர்க்கமூல நாட்களாக இருக்கும். அவை:
அடுத்தடுத்த வர்க்கமூல நாட்களுக்கு இடைப்பட்ட ஆண்டுகளின் எண்ணிக்கை தொடர் ஒற்றையெண்களாக அமைவைதைக் காணலாம்: ஒவ்வொரு ஒற்றையெண்ணும் அடுத்தடுத்துள்ள இரு வர்க்க எண்களின் வித்தியாசமாக இருக்குமென்ற பண்பை இது காட்டுகிறது.
அறிமுகம்
கணிதத்தின் இந்தப் பண்பை அறிமுகப்படுத்தியவர் ரோன் கார்டன் என்ற கலிஃபோர்னிய உயர்நிலைப் பள்ளி ஆசிரியராவார். அமெரிக்கப் பள்ளிகளில் இந்த ஒன்பது நாட்களும் அறிவிக்கப்படாத விடுமுறை நாட்கள் ஆகும்.
மேற்கோள்கள்
பகுப்பு:சிறப்பு நாட்கள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
திருவள்ளூர் தொடருந்து நிலையம்
திருவள்ளூர் தொடருந்து நிலையம்  ஆனது சென்னை மத்திய தொடர்வண்டி நிலையம்–அரக்கோணம் பிரிவில் சென்னை புறநகரைச் சேர்ந்த நிலையம் ஆகும். இது ஒரு  நிலையங்களின் முனைய  நெட்வொர்க், இங்கு சில புறநகர் ரயில்கள் நின்றும்,தொடன்கியும் செல்கிறது. இந்நிலையம் சென்னை சென்ட்ரல் ரயில் நிலையத்திற்கு மேற்கே 41  கி. மீ தொலைவில் அமைந்துள்ளது. இது  கடல் மட்டத்தின் மேலே 47.46 மீ நிலைகொண்டுள்ளது.
வரலாறு
திருவள்ளூர் மின்வசதிப் பாதை 29 நவம்பர் 1979 முதல் சென்னை சென்ட்ரல்–திருவள்ளூர் பிரிவு மின்மய உதவியுடன் மின்மயமாக்கப்பட்டது,. thumb
போக்குவரத்து
201ன நிலவரப்படி, இந்நிலையம் ஒரு நாளைக்கு சுமார் 100,000 பயணிகளைக் கையாண்டுள்ளது.
குறிப்புகள்
பகுப்பு:சென்னையில் உள்ள தொடருந்து நிலையங்கள்
சமர்கந்து முற்றுகை (1220)
சமர்கந்து முற்றுகை (1220) என்பது தற்கால உசுப்பெக்கிசுத்தான் நாட்டில் உள்ள சமர்கந்து நகரத்தின் மீது கி. பி. 1220இல் நடைபெற்ற ஒரு முற்றுகைப் போர் ஆகும். இரண்டாம் அலாவுதீன் முகம்மதுவால் ஆளப்பட்ட குவாரசமியப் பேரரசின் மீது மங்கோலியப் பேரரசைத் தோற்றுவித்த செங்கிஸ் கான் பலமுனைத் தாக்குதல் நடத்தினார். அதன் ஒரு பகுதியாக இம்முற்றுகை நடத்தப்பட்டது. எல்லைப் பட்டணமான ஒற்றார் மீது மங்கோலியர்கள் முதலில் முற்றுகை நடத்தினர். ஆனால் அந்நகரின் தற்காப்பு வீழாததால், செங்கிஸ் கான் மற்றும் அவரது கடைசி மகன் டொலுய் ஆகியோரால் தலைமை தாங்கப்பட்ட ஒரு பெரும் படை தங்களது முன் வரிசைப் படையிலிருந்து பிரிந்து தெற்கு நோக்கித் திரான்சாக்சியானாவிற்குச் சென்றது.
ஷாவின் தலைநகரம் சமர்கந்து ஆகும். சமர்கந்தைக் காப்பாற்றுவதே ஷாவின் முதல் நோக்கமாக இருந்தது. இந்நகரின் காவற்படையானது எண்ணிக்கையில் அதிகமாக இருந்தது. இந்நகரின் மதில் சுவர்கள் குவாரசமியப் பேரரசிலேயே வலிமையானவற்றில் ஒன்றாக இருந்தன. எனினும் ஒரு எதிர்பாராத நடவடிக்கையாகச் செங்கிஸ் கான் புகாரா நகரத்தைக் கைப்பற்றி அழித்தார். அருகில் இருந்த திரான்சாக்சியானா பகுதியின் பட்டணங்களை அழித்தார். இவ்வாறாகச் சமர்கந்தைச் செங்கிஸ் கான் தனிமைப்படுத்தினார். ஒற்றார் நகரத்தைக் கைப்பற்றியதன் மூலம் வலுவூட்டப்பட்டிருந்த மங்கோலிய இராணுவம், மதில் சுவர்களுக்கு வெளியே வந்த சமர்கந்துத் தற்காப்பாளர்களின் ஒரு படையை ஒளிந்திருந்து திடீர்த் தாக்குதல் நடத்திக் கொன்று குவித்தது. இசுலாமிய மதகுருமார்களின் தூண்டுதலின் பேரில் நகரக் குடிமக்கள் சீக்கிரமே சரணடைந்தனர். எனினும் சரணடைந்தவர்களில் பெரும்பாலானவர்கள் அடிமைப்படுத்தப்பட்டனர் அல்லது மங்கோலியப் பாரம்பரியப் பாணியில் இராணுவத்தில் கட்டாயப்படுத்திச் சேர்க்கப்பட்டனர்.
சமர்கந்தில் ஒரு சிறு படையானது நகர்க் காப்பரணில் ஒரு மாதத்திற்குத் தாக்குப்பிடித்தது. இதற்குப் பிறகு சுமார் பாதிப் பேர் மங்கோலியர்களை மீறி ஆமூ தாரியா பகுதிக்குத் தப்பி ஓடினர். இதன்பின் சமர்கந்தானது முழுமையாகச் சூறையாடப்பட்டுக் கொள்ளையடிக்கப்பட்ட போதும், மங்கோலிய அமைதியின் போது மீண்டும் மெதுவாகப் புத்தாக்கம் பெற்றது. பிறகு 14ஆம் நூற்றாண்டின் பிற்பாதியில் தைமூரியப் பேரரசின் தலைநகரமாக உலகளவில் முக்கியத்துவம் பெற்றது.
உசாத்துணை
பகுப்பு:1220 பகுப்பு:மங்கோலியப் படையெடுப்புகள் பகுப்பு:மங்கோலியப் பேரரசின் முற்றுகைகள்
தெபாசிஷ் மொகாந்தி
தெபாசிஷ் மொகாந்தி (Debashish Mohanty பிறப்பு: சூலை 20, 1976) இந்தியத் துடுப்பாட்ட அணியின் முன்னாள் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 45 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1997 – 2001 ஆண்டுகளில் பிரதிநிதித்துவப் படுத்தியுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1976 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
எஸ்மி இர்வின்
எஸ்மி இர்வின் (Esme Irwin, பிறப்பு: சூன் 13 1931,  இறப்பு: ஆகத்து 18 2001), இங்கிலாந்து பெண்கள் தேர்வுத் துடுப்பாட்ட அணியின் உறுப்பினர் ஆவார். இவர் 4 தேர்வுத் துடுப்பாட்டப் போட்டிகளில் கலந்து கொண்டுள்ளார். 1960 - 1961 ஆண்டுகளில் இங்கிலாந்து பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்து பெண்கள் தேர்வுத் துடுப்பாட்ட அணி பகுப்பு: 1931 பிறப்புகள் பகுப்பு: 2001 இறப்புகள்
கென் தாம்ப்சன்
கென்னத் லேன் தாம்ப்சன் (ஆங்கிலம்:Kenneth Lane Thompson)(பிறப்பு:4 பிப்ரவரி 1943), கொந்தர்கள்(hacker) மத்தியில் கென்(Ken) என்று பரவலாக அறியப்படும் இவர் அமெரிக்காவைச் சேர்ந்த ஒரு கணினி அறிவியல் முன்னோடி ஆவார். தன்னுடைய தொழில் வாழ்வின் பெரும் பகுதியை பெல் ஆய்வகத்தில்(Bell Labs) செலவிட்ட இவர், யுனிக்சு இயங்குதளத்தை வடிவமைத்து உருவாக்கிச் செயல்படுத்தியவர் ஆவார். மேலும், இவர் பி எனும் கணினி நிரல் மொழியையும் உருவாக்கியுள்ளார். இதுவே பின்னர் சி நிரல் மொழி உருவாக்கத்திற்குப் பெரும் உந்துதலாய் அமைந்தது. 'பிளான் 9' (Plan 9) எனும் இயங்குதள உருவாக்கத்தில் பங்களித்த முக்கியப் பங்களிப்பாளர்களில் ஒருவர். 2006-ம் ஆண்டிலிருந்து கூகுளில் பணியாற்றி வரும் இவர் கோ(Go) அங்கு எனும் நிரல் மொழி உருவாக்கத்தில் முக்கியப் பங்கு வகித்துள்ளார்.
மேற்கோள்கள்
பகுப்பு:1943 பிறப்புகள் பகுப்பு:கணினி அறிவியல் முன்னோடிகள் பகுப்பு:அமெரிக்க கணினி அறிவியலாளர்கள் பகுப்பு:அமெரிக்க கணினி விஞ்ஞானிகள் பகுப்பு:நிரலாக்க மொழி வடிவமைப்பாளர்கள் பகுப்பு:வாழும் நபர்கள் பகுப்பு:கூகுள் நிறுவனத்தின் பணியாளர்கள்
பெர்சி ஹார்டி
பெர்சி ஹார்டி  (Percy Hardy , பிறப்பு: சூன் 26 1880, இறப்பு: மார்ச்சு 9 1916),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 100 முதல்தர துடுப்பாட்டப் போட்டிகளில் கலந்து கொண்டுள்ளார். 1902-1914 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பெர்சி ஹார்டி - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 28, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1880 பிறப்புகள் பகுப்பு:1916 இறப்புகள் பகுப்பு:டொர்செட் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள்
சுரேகா யாதவ்
சுரேகா யாதவ் (Surekha Yadav) சுரேகா சங்கர் யாதவ் (பிறப்பு 2 செப்டம்பர் 1965) இந்தியாவில் உள்ள இந்திய இரயில்வேயின் ஒரு பெண் லோகோபைலட் (இரயில் ஓட்டுநர்) ஆவார். 1988-ல் இந்தியாவின் முதல் பெண் ரயில் ஓட்டுனரானார். ஏப்ரல் 2000-ல் அப்போதைய இரயில்வே அமைச்சராக இருந்த மம்தா பானர்ஜியால் நான்கு பெருநகரங்களில் அறிமுகப்படுத்தப்பட்ட போது மத்திய ரயில்வேக்கான முதல் "பெண்கள் சிறப்பு" உள்ளூர் ரயிலை இவர் ஓட்டினார். 8 மார்ச் 2011 அன்று, அனைத்துலக பெண்கள் நாள் அன்று, புனேவிலிருந்து சத்திரபதி சிவாசி தொடருந்து நிலையம் வரை " தக்காண ராணி" என்ற வண்டியை ஓட்டிச் சென்ற ஆசியாவின் முதல் பெண் ரயில் ஓட்டுனர் என்ற பெருமையை பெற்றார். மத்திய ரயில்வே மண்டலத்தின் தலைமையகமான மும்பையின் அப்போதைய நகரத்தந்தை சிரத்தா ஜாதவ் இவரை வரவேற்றார். மும்பை-புனே ரயில்வே பிரவாசி சங்கம் இந்த ரயிலை இயக்குவதற்கு இவருக்கு வலுவாக ஆதரவளித்தது. பத்து வருடங்கள் கழித்து மும்பையில் இருந்து இலக்னோவிற்கு அனைத்து பெண் குழுவினரையும் ஓட்டிச் சென்று சாதனையை இவர் மீண்டும் செய்தார்.
ஆரம்ப கால வாழ்க்கை
சுரேகா மகாராட்டிராவில் உள்ள சாத்தாராவில் 2 செப்டம்பர் 1965 அன்று சோனாபாய் மற்றும் விவசாயியான இராம்சந்திர போசலேவுக்கு ஐந்து குழந்தைகளில் மூத்த மகளாகப் பிறந்தார். சாத்தாராவில் உள்ள புனித பால் கான்வென்ட் உயர்நிலைப் பள்ளியில் ஆரம்பப் பள்ளிப்படிப்பை முடித்த பிறகு, தொழில் பயிற்சியில் சேர்ந்தார் பின்னர் மேற்கு மகாராட்டிராவின் சத்தாரா மாவட்டத்தில் உள்ள கராத்திலுள்ள அரசு பாலிடெக்னிக்கில் மின்னியல் பொறியியல் பட்டம் முடித்தார் முதுகலை பட்டம் பெற கல்லூரி படிப்பைத் தொடர விரும்பினார். ஆனால் இந்திய இரயில்வேயில் பெற்ற ஒரு வேலை வாய்ப்பு இவரது மேற்படிப்புக்கு முற்றுப்புள்ளி வைத்தது.
உசாத்துணை
பகுப்பு:1965 பிறப்புகள் பகுப்பு:வாழும் நபர்கள்
கவனம் (சிற்றிதழ்)
கவனம் என்பது 1980களின் துவக்கத்தில் வெளியான ஒரு தமிழ்ச் சிற்றிதழ் ஆகும். இதன் ஆசிரியராக ஞானக்கூத்தன் இருந்தார்.
கவனம் 1981 மார்ச்சிலிருந்து வெளிவந்தது. இதில் தனித்தன்மை கொண்ட கவிதைகள், கதைகள், கட்டுரைகள் வெளியாயின. ஞானக்கூத்தன் எழுதிய பாரதியின் புதுக்கவிதை காஸ்யபன் எழுதிய நாவல் படிப்பது பற்றி (3 இதழ்களில் தொடர்ந்தது) ஆகிய குறிப்பிடத்தக்க கட்டுரைகள் வெளியாயின. 1981 மார்ச் மாதம் துவக்கப்பட்ட கவனம், 1982 மார்ச்சில் வந்த ஏழாவது இதழுடன் நின்றுவிட்டது.. கவனம் இதழ்கள் தொகுக்கபட்டு நூலாக வெளியிடப்பட்டுள்ளது.
சௌராட்டிரர்களின் கோத்திரங்களும் குடும்பப் பெயர்களும்
சௌராட்டிர சமூக மக்களின் கோத்திரங்கள் பண்டைய வேத கால 64 ரிஷிகளின் பெயர்களால் அழைக்கப்படுகிறது. இந்த 64 கோத்திரங்களில் 41 கோத்திரங்கள் மட்டுமே இப்போது காணப்படுகிறது. ஒரு கோத்திரத்தில் ஒன்று முதல் 143 குடும்பப்பெயர்கள் (surname) உள்ளன.
ஒவ்வொரு கோத்திரத்திற்கும் தனித்தனி ரிஷி, நட்சத்திரம், தேவதை, கணம், வாகனம், பறவை, மரம், ஆரிசம் மற்றும் வான் (வாழ்ந்த பகுதி) ஆகியவைகள் கொண்டுள்ளது. வாலாஜாபேட்டை பொக்கிசம் என்று அழைக்கப்படும் பழங்கால ஏட்டுச்சுவடிகளில் கிடைத்த ஆவணங்களின்படி 1920-இல் மதுரை ஜோதிட பண்டிதர். குஜுலுவா. சங்கர சர்மா என்பவர் சௌராட்ரர்களின் கோத்திர காண்டம் என்ற நூலை வெளியிட்டார்.
சௌராட்டிர மக்கள் பின்பற்றும் யஜுர் வேத ஆபஸ்தம்ப சூத்திரத்தின் அடிப்படையில் சௌராட்டிர சமூக புரோகிதர்கள் திருமணம் போன்ற சடங்குகளை நடத்தி வைக்கின்றனர். சௌராட்டிர மக்களின் அதிகாரப்பூர்வமான குடும்பப்பெயர்கள் காரணப்பெயர்களாலும், பட்டப் பெயர்களாலும் மாற்றி குறிப்பிடப்படுவதால் உண்மையான குடும்பப்பெயர்கள் தன் தனித்தன்மையை இழந்து விடுகிறது. இதனால் அவர்களது கோத்திரங்களை அறிந்துகொள்ள கடுமையாக உள்ளது.
பலரது குடும்ப பெயர்கள் முன்பு அவர்கள் முன்னோர்கள் வாழ்ந்த ஊர்ப் பெயர்களாலும், குடும்பத்தில் வாழ்ந்த புகழ் படைத்த முன்னோர்கள் பெயர்களாலும், தொழில்கள் மற்றும் பதவிகள் காரணமாகவும் மற்றும் பழக்க வழக்கங்கள் காரணமாகவும் அதிகாரப்பூர்வமான குடும்ப பெயர்கள் மறைந்து பட்டப்பெயர்களே குடும்ப பெயர்களாக மாறிவிட்டது.
மேலும் ஒரே குடும்ப பெயர்கள் பல கோத்திரங்களில் உள்ளதால், குடும்ப புரோகிதர்கள் மூலம் தங்களது உண்மையான கோத்திரத்தை உறுதி செய்து கொள்வார்கள். அனைத்து குடும்ப் பெயர்கள் “ன்” என்ற விகுதியில் முடியும், ஆனால் பல குடும்ப பெயர்கள் எழத்து வழக்கில் “ன்” என்ற விகுதி இருக்காது. உதாரணமாக கொண்டான், குடுவான் என்ற குடும்ப பெயர்கள் எழுதும் போது கொண்டா, குடுவா என்றே குறிப்பிடுகிறார்கள்.
ஒரே கோத்திரத்தவர்கள் தங்களுக்குள் திருமண உறவு வைத்துக் கொள்வதில்லை.
இவற்றையும் காண்க
பகுப்பு:சௌராட்டிரர்
கடோலினியம் ஈரயோடைடு
கடோலினியம் ஈரயோடைடு (Gadolinium diiodide) GdI2 என்ற மூலக்கூற்று வாய்ப்பாட்டால் குறிக்கப்படும் ஒரு வேதிச் சேர்மமாகும். இது Gd3+(I−)2e− என்ற அயனி வாய்ப்பாட்டால் குறிக்கப்படும் ஒரு படிக அயனி உப்பாகும். படிக அயனி உப்பில் எலக்ட்ரான்கள் எதிர்மின் அயனிகளாகச் செயல்படும் என்பதால் இது உண்மையான காடோலினியம்(II) சேர்மமாக கருதப்படுவதில்லை. 7.3 பி என்ற செறிவூட்டல் காந்தமாக்கலுடன் 276 கெல்வின் வெப்பநிலையில் கடோலினியம் ஈரயோடைடு நிறைவுற்ற பெரோ காந்தமாக உள்ளது. அறை வெப்பநிலைக்கு அருகில் 7 டி அளவில் ஒரு பெரிய எதிர்மறை காந்த எதிர்ப்புத் தன்மையை (~70%) இச்சேர்மம் வெளிப்படுத்துகிறது. அதிக வெப்பநிலையில் கடோலினியம் மற்றும் காடோலினியம்(III) அயோடைடை வினைபுரியச் செய்வதன் மூலம் இதை தயாரிக்கலாம்.
கடோலினியம் ஈரயோடைடு அதிக வெப்பநிலையில் (800 °செல்சியசு) ஐதரசனுடன் வினைபுரிந்து கடோலினியம் ஐதரசன் அயோடைடு என்ற சேர்மத்தை உருவாக்க்குகிறது.(GdI2H0.97 ).
மேற்கோள்கள்
பகுப்பு:கடோலினியம் சேர்மங்கள் பகுப்பு:அயோடைடுகள்
மைக்கேல் ராஜ்
மைக்கேல் ராஜ் என்பது 1987 ஆவது ஆண்டில் வி. சி. குகநாதன் இயக்கத்தில் வெளியான ஓர் இந்தியத் தமிழ்த் திரைப்படமாகும். டி. ராமா நாயுடு தயாரித்த இத்திரைப்படத்தில் ரகுவரன், மாதுரி, சரத் பாபு, பேபி சாலினி ஆகியோர் முக்கிய வேடங்களில் நடித்திருந்தனர். பின்னர், வெங்கடேஷ், இரச்சனி நடிப்பில் பிரேம புத்ருடு என தெலுங்கில் மீளுருவாக்கம் செய்யப்பட்டது.
பாடல்கள்
இத்திரைப்படத்திற்கு சந்திரபோஸ் இசையமைத்தார். அனைத்து பாடல்களையும் மு. மேத்தா இயற்றியுள்ளார்.
வெளியிணைப்புகள்
பகுப்பு:1987 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரகுவரன் நடித்த திரைப்படங்கள் பகுப்பு:சந்திரபோஸ் இசையமைத்த திரைப்படங்கள்
மீமிசல் வீற்றிருந்தபெருமாள் கோயில்
மீமிசல் வீற்றிருந்தபெருமாள் கோயில் தமிழ்நாட்டில் புதுக்கோட்டை மாவட்டம், மீமிசல் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பெருமாள், ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தயாம்பகா
தயாம்பகா (Thayambaka) என்பது தென்னிந்திய மாநிலமான கேரளாவில் உருவாக்கப்பட்ட ஒரு வகை தனி செண்டை செயல்திறன் ஆகும். இதில் மையத்தின் முக்கியக் கலைஞர் மையமாகவும், பன்னிரெண்டு பேர் கொண்ட ஒரு குழுக் கலைஞர்கள் செண்டையுடனும் இலத்தாளம் கருவியுடனும் தாளங்களை வெளிப்படுத்துகின்றனர்.
செயல்திறன்
ஒரு தயாம்பகா செயல்திறன் செண்டையின் இட்டன் தாளத்தை (டிரெபிள்) வெளிபடுத்தும் குச்சி மற்றும் பனை சுருள்களில் கவனம் செலுத்துகிறது. அதே சமயம் அவரது சக இசைக்கலைஞர்களால் வள்ளந்தாளம் (பாஸ்), இலதாளம் (சிம்பல்கள்) ஆகியவற்றையும் கொண்டுள்ளது. நிலப்பிரபுத்துவ காலத்தில் வளர்ச்சியடைந்ததாக நம்பப்படும் தயாம்பகா சராசரியாக 90 நிமிடங்கள் நீடிக்கும். இது மெதுவாக ஆரம்பிக்கும் தாளங்கள் இறுதியில் அதிக வேகத்தில் உச்சக்கட்டத்தை அடைகிறது.
தயாம்பகா, பஞ்ச வாத்தியம் அல்லது பெரும்பாலான செண்டை மேளங்கள் போன்றவை முதன்மையாக ஒரு கோவில் கலையாகும். ஆனால் இது சன்னதிகளுக்கு வெளியே மண்டபத்திலே, திறந்தவெளியிலோ அல்லது மைதானத்திலோ நிகழ்த்தப்படுகிறது. ஒரு கோயில் சடங்குக் கலையாக, கருவறைக்குள் தெய்வத்திற்கான தீபாராதனை முடிந்தவுடன் வருடாந்திர திருவிழாக்களில் நிகழ்த்தபடுகிறது. அதைத் தொடர்ந்து தெய்வம் கோயில் வளாகத்திற்குள் இருக்கும் ஒரு திறந்த மண்டபத்திற்கு கொண்டு வரப்படுகிறது. இதுபோன்ற சந்தர்ப்பங்களில், திறன்களின் கலைநயமிக்க கண்காட்சி முக்கியமாக உள்ளது. இருப்பினும் செயல்திறன் தலைமை கடவுள் / தெய்வத்திற்கு ஒரு பிரசாதமாக கருதப்படுகிறது.
கடந்த அரை நூற்றாண்டு அல்லது அதற்கு மேலாக, ஒன்றுக்கு மேற்பட்ட முக்கிய கலைஞர்களுடன் தயாம்பகா நிகழ்ச்சிகளும் நடந்துள்ளன. அவை மொத்தம் இரண்டாக இருந்தால், அது இரட்டை தயம்பகா என்று அழைக்கப்படுகிறது; அவை மூன்று என்றால், அது மூன்று தயம்பகா என்று அழைக்கப்படுகிறது. அரிதாக, ஒரு வரிசையில் ஐந்து முக்கிய செண்டை மேளக் கலைஞர்களைக் கொண்ட பஞ்ச தயாம்பகாவும் உள்ளது. இரட்டை தயாம்பகாவை வடிவமைத்து செயல்படுத்துவதில் பேராசிரியர். பட்டாம்பிக்கு அருகிலுள்ள மூதிரிங்கோடு மனையின் பேராசிரியர் எம்.என்.நம்புதிரிபாட் ஒருவராவர். இவர் ஒரு தாளவாதியாகவும், புகைப்படக் கலைஞராகவும், மின்னணுவியல் பொறியாளராகவும், அனைத்து கலை வடிவங்களின் இணைப்பாளராகவும் இருந்தார். இவரது வழிகாட்டுதலின் பேரில் திரிதால குஞ்ஞிகிருஷ்ணா போடுவால் மற்றும் கோடலில் கோபி போடுவால் ஆகியோர் முதன்முதலில் நிகழ்த்தினர். இரண்டாவது நிகழ்ச்சி பட்டாம்பிக்கு அருகிலுள்ள புலாமந்தோல் கோவிலில் நடைபெற்றது. இந்தியாவின் எந்தவொரு பெரிய தாளக் கலையையும் போலவே, தயாம்பகாவும் பெரும்பாலும் ஒரு ஆண்களின் களமாகும். தாமதமாக இருந்தாலும் ஒரு சில பெண் பயிற்சியாளர்களும் உள்ளனர். மேலும், தயாம்பகா எப்போதாவது கேரள இசைக் கருவியான மிழாவு மீது நிகழ்த்தப்படுகிறது. இது கூடியாட்டம், கூத்து நிகழ்ச்சிகளுக்கு ஆதரவை வழங்கும் ஒரு கருவியாகும். இது இடக்கை மற்றும் வில் போன்ற சிறிய பொதுவான கருவிகளாகும். தயாம்பாகாவில் உள்ள தாளங்களின் சில வடிவங்கள் கருநாடக இசை இசை நிகழ்ச்சிகளில் 20 நிமிட அல்லது அதற்கு மேற்பட்ட கருவி கச்சேரியான தனி ஆவர்த்தனத்தை கொண்டுள்ளன. அங்கு மிருதங்கம் முக்கிய இசைக்கருவியாக இருக்கிறது.
முக்கிய பள்ளிகள்
மத்திய கேரளாவில் முக்கியமாக வளர்ந்த தயம்பாகாவிற்கு மலமக்காவு மற்றும் பாலக்காடு ஆகிய பகுதிகளில் இரண்டு பெரிய பள்ளிகள் உள்ளன. மலமக்காவு பள்ளி அதன் அளவிடப்பட்ட முன்னேற்றம் மற்றும் இலக்கண தூய்மைக்கு பெயர் பெற்றது. குறிப்பாக அதன் ஆரம்பக் கால கட்டத்தில்.
வடக்கு திருவிதாங்கூர் முதல் கொச்சி மற்றும் கோழிக்கோடு மாகாணங்கள் வரை பல ஆண்டுகளாக அது வளர்ந்த அனைத்து இடங்களிலும் வடிவங்கள் மற்றும் ஒட்டுமொத்த அழகியலில் நுட்பமான மாற்றங்கள் மூலம் தயம்பகா தன்னை வெளிப்படுத்துகிறது
பெண்களின் பங்கு
இது ஆண்கள் ஆதிக்கம் செலுத்தும் ஒரு கலை வடிவம் என்றாலும், ஒரு சில பெண்கள் வெளிச்சத்திற்கு வந்துள்ளனர். அவர்களில் மிக முக்கியமான மற்றும் பிரபலமானவர் திருப்பூணித்துறை நந்தினி வர்மா என்ற இளம் கலைஞர், சமீபத்தில் கோட்டக்கல் பூரம் நிகழ்ச்சியில் சிறந்த வரவிருக்கும் திறமைக்கான மதிப்புமிக்க விருதைப் பெற்றார்.
வெளி இணைப்புகள்
பகுப்பு:கேரளக் கலைகள்
பிரதர்ஸ் இன் ஆர்ம்ஸ்:ஏர்ண்ட் இன் பிளட்
பிரதர்ஸ் இன் ஆர்ம்ஸ்:ஏர்ண்ட் இன் பிளட் (Brothers In Arms: Earned in Blood) நிகழ்பட ஆட்டம் பிரதர்ஸ் இன் ஆர்ம்ஸின் ஆட்டத்தின் வெற்றிக்குப் பிறகு வெளிவந்திருக்கும் அதன் இரண்டாவது ஆட்டமாகும்.
வகை
வரலாற்று ஆட்டம்/தந்திர சூட்டாளன்
கதை
இரண்டாம் உலகப்போரின் போது நடைபெற்ற பல உண்மைச்சம்பவங்களின் பின்னணியில் உருவாக்கப்பட்ட இந்நிகழ்பட விளையாட்டு மனித உருவங்களை மிகவும் தத்ரூபமாக அன்ரியல் என்ஜின் 2.0 (Unreal Engine 2.0) உதவியுடன் வடிமைத்த பெருமையினைக் கொண்ட நிகழ்பட ஆட்டமாக விளங்குவது குறிப்பிடத்தக்கது.
பகுப்பு:நிகழ்பட ஆட்டங்கள் பகுப்பு:விண்டோஸ் விளையாட்டுக்கள்
உலக உணவுத் திட்டம்
உலக உணவுத் திட்டம் (World Food Programme; WFP) என்பது ஐக்கிய நாடுகள் அவையின் ஒரு பிரிவு ஆகும். இது பட்டினியைப் போக்கவும், உணவுப் பாதுகாப்பை ஊக்குவிக்கவும் பாடுபடும் உலக அளவில் மிகப்பெரும் மனிதநேய அமைப்பாகும். இவ்வமைப்பின் கூற்றுப்படி, இது ஒவ்வொரு ஆண்டும் 83 நாடுகளில் சராசரியாக 91.4 மில்லியன் மக்களுக்கு உணவு உதவியை வழங்குகிறது. தமக்கும் தங்கள் குடும்பங்களுக்கும் போதுமான உணவை உற்பத்தி செய்யவோ அல்லது பெறவோ முடியாத மக்களுக்கு உதவ இவ்வமைப்பு உரோமில் உள்ள இதன் தலைமையகத்திலிருந்தும், உலகெங்கிலும் உள்ள 80 க்கும் மேற்பட்ட நாடுகளின் அலுவலகங்களிலிருந்தும் செயல்படுகிறது. இது ஐக்கிய நாடுகளின் மேம்பாட்டுக் குழுவின் உறுப்பினர் மற்றும் அதன் செயற்குழுவின் ஒரு பகுதியாகும்.
வரலாறு
1962 இல் ஈரான் நாட்டில் ஏற்பட்ட பூமிஅதிர்ச்சி, அதைத் தொடர்ந்து அக்டோபரில் தாய்லாந்து நாட்டில் ஏற்பட்ட புயல், புதிய சுதந்திரம் பெற்ற அல்ஜீரியாவில் ஏற்ற 5 மில்லியனிற்கும் மேற்பட்ட அகதிகள் போன்ற பிரச்சினைகளைக் கருத்திற் கொண்டு 1963 ஆம் ஆண்டு பரீட்சாத்தகரமாக ஐக்கிய நாடுகளின் உலக உணவுத்திட்டமானது 3 ஆண்டுகளிற்கு ஆரம்பிக்கப் பட்டது. இதன் வெற்றிகரமான திட்டங்களைத் தொடர்ந்து சுனாமி பேரழிவு வரை அதன் பணிகள் தொடர்கின்றன. ஒவ்வொரு வருடமும் 90 மில்லியன் வறுமைக்கோட்டில் கீழ் இருக்கும் 56 மில்லியன் பட்டினியில் வாடிவதங்கும் சிறுவர்கள் இருக்கும் 80 இற்கும் மேற்பட்ட உலகின் வறிய நாடுகளில் இவ்வமைப்பானது உதவி வழங்கிவருகின்றது. இவ்வமைப்பானது உணவானது ஓர் மனிதனின் அடிப்படை என்கின்ற தத்துவத்தில் இயங்கிவருகின்றது.
இலங்கையில் அதன் பணி
thumb|right|250px|இலங்கையில் உள்ள உலக உணவுத்திட்ட அலுவலகங்கள் ஆரம்பத்தில் கொழும்பில் 1968 இல் அலுவலகம் ஒன்றை அமைத்தனர் அதைத் தொடர்ந்து வவுனியாவிலும் அதன் பின்னர் கிளிநொச்சியிலும் அலுவலங்கள் அமைக்கப் பட்டன. சுனாமி பேரளிவைத் தொடர்ந்து, யாழ்ப்பாணம், முல்லைத்தீவு, திருகோணமலை, மட்டக்களப்பு, அம்பாறை, காலி ஆகியமாவட்டங்களில் தனது பணியை 2005 ஆம் ஆண்டில் ஆரம்பித்து. 2006 ஆம் ஆண்டில் பொலநறுவையிலும் அனுராதபுரத்திலும் அலுவலகங்கள் திறக்கப் பட்டுள்ளது. 2008 ஆம் ஆண்டில் யுத்தக் காரணங்களுக்காக முல்லைத்தீவு அலுவலகம் மூடப்பட்டுள்ளது.
வெளி இணைப்புகள்
பகுப்பு:நோபல் அமைதிப் பரிசு பெற்றவர்கள் பகுப்பு:ஐக்கிய நாடுகள் நிறுவனங்கள்
சிலாஸ் ஹார்டி
வெளி இணைப்பு
சிலாஸ் ஹார்டி - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 28, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1867 பிறப்புகள் பகுப்பு:1905 இறப்புகள்
பிரைட்டன் வட்டம்புவா
பிரைட்டன் வட்மம்புவா  (Brighton Watambwa , பிறப்பு: சூன் 9 1977), சிம்பாப்வே அணியின் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டிகளிலும், 21 முதல்தர துடுப்பாட்டப் போட்டிகளிலும், 12 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2001 - 2002 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1997-2002 ஆண்டுகளில் முதல்தர துடுப்பாட்டப் போட்டிகளிலும் பங்குகொண்டார்.
வெளி இணைப்பு
பகுப்பு:சிம்பாப்வே துடுப்பாட்ட வீரர்கள் பகுப்பு:1977 பிறப்புகள் பகுப்பு:வாழும் நபர்கள்
ஆர்சனிக் முக்குளோரைடு
ஆர்சனிக் முக்குளோரைடு (Arsenic trichloride) என்பது AsCl3 என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இது ஆர்சனசு குளோரைடு அல்லது ஆர்சனிக்கின் வெண்ணெய் என்றும் அழைக்கப்படுகிறது. நச்சுத்தன்மையுள்ள இந்த எண்ணெய் நிறமற்றது. தூய்மைப்படுத்தப்படாத மாதிரிகள் சில மஞ்சள் நிறத்தில் காணப்படலாம். கரிம ஆர்சனிக் சேர்மங்களைத் தயாரிக்கும்போது இது இடைநிலையாகத் தோன்றுகிறது.
அமைப்பு
பட்டைக் கூம்பு மூலக்கூறு வடிவத்தில் C3v சீரொழுங்குடன் AsCl3 அமைந்துள்ளது. As-Cl பிணைப்பு நீளம் 2.161 Å ஆகவும் Cl-As-Cl இன் பிணைப்புக் கோணம் 98° 25'±30. ஆகவும் உள்ளது. நிறமாலையியல் ஆய்வில் AsCl3 நான்கு சாதாரண வகை அதிர்வுகளை வெளிப்படுத்துகிறது. அவை: ν1(A1) 416, ν2(A1) 192, ν3 393, மற்றும் ν4(E) 152 செ.மீ−1  ஆர்சனிக் முக்குளோரைடில் உள்ள சகப்பிணைப்புகள் இதன் தாழ் உருகுநிலையை விவரிக்கின்றன.
தயாரிப்பு
ஆர்சனிக்(III) ஆக்சைடுடன் ஐதரசன் குளோரைடைச் சேர்த்து வினைப்படுத்தி காய்ச்சி வடித்தல் மூலம் இந்த நிறமற்ற நீர்மம் தயாரிக்கப்படுகிறது.
தனிமநிலை ஆர்சனிக்கை 80 – 85 0 செல்சியசு வெப்பநிலையில் குளோரினேற்றம் செய்வதன் மூலமாகவும் ஆர்சனிக் முக்குளோரைடத் தயாரிக்கலாம்
ஆர்சனிக் ஆக்சைடுடன் கந்தக ஒருகுளோரைடை வினைபுரியச் செய்தும் ஆர்சனிக் முக்குளோரைடைத் தயாரிக்கலாம். இதற்கு எளிமையான கருவிகளும் சிறப்பான செயல்பாடும் முக்கியமானவையாகும்:
வினைகள்
தண்ணீருடன் சேர்ந்து ஆர்சனிக் முக்குளோரைடு நீராற்பகுப்பு அடைந்து ஆர்சனசமிலத்தையும் ஐதரோ குளோரிக் அமிலத்தையும் கொடுக்கிறது.
பாசுபரசு முக்குளோரைடைக் காட்டிலும் குறைவாக ஈரப்பத்தில் பாதிக்கப்பட்டாலும் இது ஈரமான காற்றில் புகையக்கூடியதாக இருக்கிறது.
ஆர்சனிக் மூவாக்சைடுடன் இதைச் சேர்க்கும் போது ஆர்சனிக் முக்குளோரைடு மறுபகிர்வு அடைந்து கனிம பலபடியாக ( AsOCl) நிலைமாறுகிறது. குளோரைடு மூலங்களுடன் வினைபுரியும் போது இது, [AsCl4]− எதிர் அயனிகள் கொண்ட உப்புகளை உருவாக்குகிறது. பொட்டாசியம் புரோமைடு மற்றும் பொட்டாசியம் அயோடைடு ஆகிய சேர்மங்களுடன் வினைபுரிந்து முறையே ஆர்சனிக் முப்புரோமைடு மற்றும் ஆர்சனிக் மூவயோடைடு ஆகிய சேர்மங்களைத் தருகிறது.
கரிம ஆர்சனிக் வேதியியலில் ஆர்சனிக் முக்குளோரைடு முக்கியப் பங்கு வகிக்கிறது. உதாரணமாக முப்பீனைல் ஆர்சின் இதைக் கொண்டு தயாரிக்கப்படுகிறது:.
பாதுகாப்பு
Arsenic compounds are highly toxic, and AsCl3 especially so because of its volatility and solubility.
மேற்கோள்கள்
பகுப்பு:குளோரைடுகள் பகுப்பு:ஆர்சனிக் ஆலைடுகள் பகுப்பு:ஆர்சனிக்கு சேர்மங்கள்
ஆண் மலட்டுத் தாவரம்
ஆண் மலட்டுத் தாவரம் என்பது மகரந்தத்தை உற்பத்தி செய்ய இயலாத தாவரங்களைக் குறிப்பதாகும். இழைமணி டி.என்.ஏவில் ஏற்படும் பிறழ்வுகளால் (திடீர் மாற்றம்) மகரந்தங்களுக்கு உணவளிக்கும் டப்பீட்டல் செல்கள் பாதிப்படைவதால் இத்தாவரங்களுக்கு மலட்டுத் தன்மை ஏற்படுகிறது. திடீர் மாற்றத்தால் மைட்டோகாண்டிரியா உடைவதனால் குறிப்பிட்ட இந்தச் செல்கள் இறந்து விடுகின்றன. மேலும் மகரந்த உற்பத்தியும் பாதிக்கப்படுகிறது. இது ஒரு மாற்று வழியாக மரபணு மாற்றப்பட்ட ஆண் மலட்டுத் தாவரங்களில் நச்சு கொண்ட மாற்றுமரபணுக்களை டப்பீட்டத்தில் நுழைப்பதன் மூலம் கலப்பின விதைகளை உருவாக்க வழிவகுக்கின்றது.
மேற்கோள்கள்
பகுப்பு:தாவர இனப்பெருக்கம் பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
ஜி. கே. வாசன்
'''ஜி. கே. வாசன்''' (பிறப்பு: டிசம்பர் 28, 1964) தமிழ்நாட்டு அரசியல்வாதி தமிழக காங்கிரஸ் கட்சியின் தலைவராகப் பணியாற்றியவர். தற்போது தமிழ் மாநில காங்கிரசு கட்சியின் தலைவராக உள்ளார்.
குடும்பம்
ஜி.கே.வாசன் தஞ்சை மாவட்டம் கும்பகோணம் அருகே சுந்தரபெருமாள் கோவில் கிராமத்தில் பெரும்பண்ணையார் குடும்பத்தில் பிறந்தார். இவர் தந்தையார் பெயர் ஜி. கே. மூப்பனார், தாயார் பெயர் கஸ்தூரி. சென்னை புதுக் கல்லூரியில் பி.ஏ. நிருவன செயலியல் பட்டம் பெற்றார். 29-11-1996 ல் சுனிதாவை திருமணம் புரிந்தார்.
காங்கிரஸ் கட்சியில்
தனது தந்தையின் மரணத்திற்கு பின் தமிழ் மாநில காங்கிரஸ் தலைவராக பணியாற்றி பின்னர் அதனை இந்திய தேசிய காங்கிரஸ் கட்சியுடன் இணைத்தார். பின்னர் தமிழக காங்கிரஸ்தலைவராகவும், அகில இந்திய காங்கிரஸ் செயலாளராகவும், இருமுறை நாடாளுமன்ற மாநிலங்களவை உறுப்பினராக வெற்றி பெற்று ஒருமுறை மத்திய புள்ளிவிவரத்துறை இணை அமைச்சராகவும் பணியாற்றியுள்ளார்.சென்ற மத்திய கப்பல் துறை அமைச்சராக பணியாற்றியுள்ளார்.
தமிழ் மாநில காங்கிரஸ் கட்சி மறுதொடக்கம்
2014 நாடாளமன்ற தேர்தலில் மத்தியில் காங்கிரஸ் தோல்வியை தழுவியது. இந்நிலையில் காங்கிரசில் இருந்து வெளியேறிய ஜி. கே. வாசன் காங்கிரசுடன் இணைத்த தனது தந்தை ஜி. கே. மூப்பனார் ஆரம்பித்த தமிழ் மாநில காங்கிரஸ் கட்சியை 2014 நவம்பர் 28இல் த‌.மா.கா கட்சியை மீண்டும் தொடங்கினார்
திருவையாறு தியாகபிரம்மா மகாஉத்சவ சபாவின் தலைவராகவும், அதன் நிர்வாக அறங்காவலராகவும் உள்ளார்.
மேற்கோள்கள்
பகுப்பு:தமிழக அரசியல்வாதிகள் பகுப்பு:இந்திய அரசியல்வாதிகள் பகுப்பு:வாழும் நபர்கள் பகுப்பு:1964 பிறப்புகள் பகுப்பு:மாநிலங்களவை உறுப்பினர்கள் பகுப்பு:தஞ்சாவூர் மாவட்ட நபர்கள் பகுப்பு:தமிழ் மாநில காங்கிரசு அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள் பகுப்பு:தமிழ்நாட்டைச் சேர்ந்த ஒன்றிய அமைச்சர்கள்
கட்டமைப்புள்ள வினவு மொழி
எஸ்.கியூ.எல் (கட்டமைப்பு வினவல் மொழி) என்பது தொடர்புடைய தரவுத்தள மேலாண்மை அமைப்புகளில் (RDBMS) தரவை நிர்வகிக்க வடிவமைக்கப்பட்ட தரவுத்தள கணினி மொழி ஆகும். உண்மையில் இது தொடர்புடைய இயற்கணிதம் அடிப்படையிலானது. தரவு வினவல் மற்றும் புதுப்பிப்பு, ஸ்கீமா உருவாக்கம், மாற்றியமைத்தல் மற்றும் தரவு அணுகல் கட்டுப்பாடு உள்ளிட்டவை அதன் மையமாகும். எஸ்.கியூ.எல் என்பது எட்கர் எஃப். காட்டின் தாக்கத்தில் 1970 ஆம் ஆண்டு அறிக்கையில் அவரின் தொடர்பு மாதிரிக்கான முதல் மொழிகளில் ஒன்றாகும். "மிகப்பெரிய அளவில் பகிரப்பட்ட தரவு வங்கிகளுக்கான தரவின் ஒரு தொடர்பு மாதிரியான" இது, தொடர்பு தரவுத்தளங்களுக்காக பெரும்பாலும் பரவலாக பயன்படுத்தப்பட்ட மொழியாக உள்ளது.
வரலாறு
டொனால்டு டி. சேம்பர்லின் மற்றும் ரேமண்ட் எஃப். பாய்ஸ் ஆகியோரால் ஐபிஎம் நிறுவனம் மூலமாக 1970களின் தொடக்கத்தில் எஸ்.கியூ.எல் உருவாக்கப்பட்டது. இந்தப் பதிப்பானது தொடக்கத்தில் சீக்வெல் என்று அழைக்கப்பட்டது. இது IBM நிறுவனத்தின் அசல் தொடர்பு தரவுத்தள தயாரிப்பான சிஸ்டம் ஆரில் சேமிக்கப்பட்ட தரவை கையாளவும் பெறவும் வடிவமைக்கப்பட்டது.
1970களில் IBM சேன் ஜோஸ் ரிசர்ஜ் லேபரட்டரியில் ஒரு குழு சிஸ்டம் ஆர் என்ற தொடர்புடைய தரவுத்தள மேலாண்மை அமைப்பை உருவாக்கியது. IBMஐச் சேர்ந்த டொனால்டு டி. சேம்பர்லின், ரேமண்ட் எஃப் பாய்ஸ் இருவரும் பின்னர் சிஸ்டர் ஆரில் சேமிக்கப்பட்டுள்ள தரவை நிர்வகிக்க கட்டமைக்கப்பட்ட ஆங்கில வினவல் மொழியை (SEQUEL அல்லது SEQL) உருவாக்கினர். சீக்வெல் (SEQUEL) என்ற சுருக்கப் பெயரானது எஸ்.கியூ.எல் என்று பின்னர் மாற்றப்பட்டது. ஏனெனில் "சீக்வெல்" என்பது இங்கிலாந்தைச் சார்ந்த ஹாவ்கர் சிட்டேலே விமான நிறுவனத்தின் வர்த்தகச் சின்னம் ஆகும்.
முதல் தொடர்புடைய தரவுத்தள மேலாண்மை அமைப்பு (RDBMS) RDMS ஆகும். அது 1970களின் ஆரம்பத்தில் MIT இல் உருவாக்கப்பட்டது. அது 1974 ஆம் ஆண்டில் யூ.சி. பெர்க்லேயில் உருவாக்கப்பட்ட இன்கெரெஸ் (Ingres) மூலமாக விரைவில் பயன்படுத்தப்பட்டது. இன்கெரெஸானது QUEL என்ற வினவல் மொழியால் செயலாக்கப்பட்டது. பின்னர் QUEL இன் இடத்தை எஸ்.கியூ.எல் நிரப்பியது.
1970களின் இறுதியில் ரிலேஷனல் சாஃப்ட்வேர், இங்க். (இப்பொழுது ஆரக்கிள் கார்ப்பரேஷன்) நிறுவனம் கோட், சேம்பர்லீன் மற்றும் பாய்ஸ் ஆகியோரால் விவரிக்கப்பட்ட கருதுகோள்களின் சாத்தியங்களைக் கண்டது. மேலும் அவர்களின் சொந்த எஸ்.கியூ.எல்-அடிப்படையான RDBMSஐ அமெரிக்க கப்பல்படை, செண்ட்ரல் இண்டிலிஜென்ஸ் ஏஜென்சி மற்றும் பிற அமெரிக்க அரசாங்க நிறுவனங்களுக்கு விற்கின்ற நோக்கங்களில் உருவாக்கியது. 1979 ஆம் ஆண்டின் கோடைகாலத்தில், ரிலேஷனல் சாஃப்ட்வேர், இங்க். நிறுவனம் முதல் வணிகரீதியில் கிடைக்கின்ற எஸ்.கியூ.எல்லின் செயலாக்கத்தை வேக்ஸ் கணினிகளுக்காக ஆரக்கில் வீ2 (பதிப்பு2) ஐ அறிமுகப்படுத்தியது. ஆரக்கில் வீ2 சந்தைப்படுத்தப்பட்ட சில வாரங்களில் IBM இன் வெளியீடான system/38 RDBMSஐ வீழ்த்தியது.
வாடிக்கையாளர் சோதனைத் தளங்களில் அமைப்பின் பயன்படும் தன்மை மற்றும் நடைமுறை சாத்தியம் ஆகியவற்றைக் கண்டறிய எஸ்.கியூ.எல்லை சோதனை செய்த பின்னர், IBM நிறுவனம் system/38, SQL/DS மற்றும் DB2 உள்ளிட்ட அவர்களின் system R மாதிரியின் அடிப்படையிலான வணிக தயாரிப்புகளை உருவாக்கத் தொடங்கியது. இவை முறையே 1979, 1981, மற்றும் 1983 ஆகிய ஆண்டுகளில் வணிக ரீதியில் கிடைத்தன.
விற்பனையாளர்களிடையே பிளாட்பார்ம் மாற்ற கையாளல் குறைபாட்டை அறிதல், தவற விடப்பட்ட தரவை (காண்க Null (SQL) ) சரியற்ற முறையில் கையாளுதல், தேவையின்றி சிக்கலாக இருத்தல், எப்போதாவது ஏற்படும் தெளிவற்ற மொழி இலக்கணம் மற்றும் பொருள்கள் உள்ளிட்டவை எஸ்.கியூ.எல்லின் பொதுவான விமர்சனங்கள் ஆகும். இது தொடர்புடைய இயற்கணிதம் போன்ற பல இயல்பு மொழிகளின் கடினத்தன்மையில் குறைபாட்டையும் கொண்டிருக்கின்றது.
மொழி கூறுகள்
எஸ்.கியூ.எல் மொழியானது பல்வேறு மொழிக் கூறுகளாகப் பிரிக்கப்பட்டுள்ளது, அவை பின்வருமாறு:
வினவல்கள்
வினவல் என்பது எஸ்.கியூ.எல்லில் மிகவும் பொதுவான செயல்பாடு ஆகும். இது அறிவித்தல்  வாக்கியத்துடன் நிகழ்த்தப்படுகின்றது. வாக்கியமானது தரவை ஒன்று அல்லது அதற்கு மேற்பட்ட அட்டவணைகள் அல்லது கோவைகளில் இருந்து பெறுகின்றது. தரநிலையான SELECT கூற்றுக்கள் தரவுத்தளத்தில் ஒரே மாதிரியான விளைவுகளைக் கொண்டிருப்பதில்லை. இன் சில தரநிலையற்ற செயலாக்கங்கள் சில தரவுத்தளங்களில் காணப்படும்  தொடரியல் போன்று ஒரே மாதிரியான விளைவுகளைக் கொண்டிருக்கலாம்.
வினவல்கள் பயனரை தேவையான தரவை விவரிக்க அனுமதிக்கின்றது. தரவுத்தள மேலாண்மை அமைப்பை(DBMS) திட்டமிடல், ஏற்புடையதாக்கல் மற்றும் அது தேர்ந்தெடுக்கின்ற முடிவை வருவிக்கத் தேவையான இயற்பியல் ரீதியான செயல்பாடுகளை நிகழ்த்த விடுகின்றது.
ஒரு வினவலானது  குறிச்சொல்லை உடனடியாகப் பின்பற்றி வருகின்ற இறுதி முடிவில் சேர்க்கப்படக்கூடிய நெடுவரிசைகளின் பட்டியலைக் கொண்டுள்ளது. ஒரு நட்சத்திரக் குறியானது (" ") அந்த வினவலானது வினவப்பட்ட அட்டவணைகளின் அனைத்து நெடுவரிசைகளையும் கொடுக்க வேண்டும் என்பதைக் குறிக்கவும் பயன்படுத்தப்படலாம். என்பது எஸ்.கியூ.எல்லில் விருப்பக் குறிச்சொற்கள் மற்றும் பிரிவுகளைக் கொண்ட மிகவும் சிக்கலான கூற்றாகும், அது பின்வருவனவற்றை உள்ளடக்குகின்றது:
பின்வருவது விலையுயர்ந்த நூல்களின் பட்டியலை அளிக்கின்ற  வினவலின் உதாரணம் ஆகும். வினவலானது price நெடுவரிசையானது 100.00 க்கும் அதிகமான மதிப்பைக் கொண்டுள்ள Book அட்டவணையிலிருந்து அனைத்து வரிசைகளையும் எடுக்கின்றது. முடிவானது title இன் படி ஏறுவரிசையில் வரிசைப்படுத்தப்பட்டுள்ளது. select list இல் நட்சத்திரக் குறியீடானது (*) Book  அட்டவணையின் அனைத்து நெடுவரிசைகளையும் முடிவுத் தொகுப்பில் சேர்க்கப்பட வேண்டும் என்பதைக் குறிக்கின்றது.
கீழேயுள்ள உதாரணமானது பல்வேறு அட்டவணைகள், குழுப்படுத்துதல் மற்றும் ஒருங்கிணைத்தல் ஆகியவற்றின் வினவலை நூல்களின் பட்டியல் மற்றும் ஒவ்வொரு நூலுடன் தொடர்புடைய ஆசிரியர்களின் எண்ணிக்கை ஆகியவற்றை அளிப்பதன் மூலமாக விளக்குகின்றது.
உதாரண வெளியீடானது பின்வருவனவற்றை ஒத்திருக்கலாம்:
Title Authors -- --- SQL Examples and Guide 4 The Joy of SQL 1 An Introduction to SQL 2 Pitfalls of SQL 1
நிபந்தனையின் முன்னர் isbn மட்டுமே இரண்டு அட்டவணைகளின் பொதுவான நெடுவரிசைப் பெயராகும். மேலும் title என்ற நெடுவரிசைப் பெயர் Books  அட்டவணையில் மட்டுமே உள்ளது, மேலே உள்ள வினவலை பின்வரும் வடிவில் எழுதலாம்:
இருப்பினும் பல விற்பனையாளர்கள் ஒன்று இந்த அணுகுமுறையை ஆதரிப்பதில்லை அல்லது நெடுவரிசை பெயர் மாற்றங்களைக் கோருகின்றனர்.
எஸ்.கியூ.எல் சேமிக்கப்பட்ட மதிப்புகளில் கணிக்கப்படும் மதிப்புகளுக்கான செயற்குறிகள் மற்றும் செயல்பாடுகளைக் கொண்டுள்ளது. எஸ்.கியூ.எல் ஆனது வெளிப்படும் தரவிற்கு select list இல் கோவைகளின் பயன்பாட்டை அனுமதிக்கின்றது. பின்வரும் உதாரணத்தில் 100.00க்கும் அதிகமான விலையுடைய நூல்களின் பட்டியலை அளிப்பதுடன் கூடுதலாக sales_tax நெடுவரிசை விற்பனை வரி மதிப்பானது விலையில் 6% கணக்கிடப்பட்டுள்ளது.
Null மற்றும் மூன்று மதிப்பு தர்க்கம் (3VL)
Null என்ற கருத்தானது தொடர்பு மாதிரியில் விடுபட்ட தகவலைக் கையாள எஸ்.கியூ.எல்லில் அறிமுகப்படுத்தப்பட்டது. Null (அல்லது தெரியவில்லை) என்பதன் அறிமுகம் மூன்று மதிப்பு தர்க்கத்தின் அடிப்படையான சரி மற்றும் தவறுடன் இணைந்துள்ளது. Null என்பது எந்த மதிப்பையும் கொண்டிருக்கவில்லை (மேலும் இது எந்த தரவு களத்தின் உறுப்பினராகவும் இல்லை) ஆனால் மாறாக பிளேஸ்ஹோல்டர் அல்லது விடுபட்ட தகவலுக்கான "குறியீடாக" உள்ளது. எனவே Null உடனான ஒப்பீடுகள் எப்போதும் சரி அல்லது தவறில் முடியாது. ஆனால் எப்போதும் மூன்றாவது தர்க்க முடிவான தெரியவில்லையில் முடியும்.
எஸ்.கியூ.எல் விடுபட்ட தகவலைக் கையாள Nullஐ பயன்படுத்துகின்றது. அது மூன்றாவது மதிப்பு தர்க்கத்தை (3VL) ஆதரிக்கின்றது. மேலும் விதிகள் கீழே காணப்படும் எஸ்.கியூ.எல் மூன்றாவது மதிப்பு தர்க்கத்தை (3VL) ஆளுகின்றன (p மற்றும் q தர்க்க நிலைகளை குறிக்கின்றன). NULL என்ற வார்த்தையானது எஸ்.கியூ.எல் ஒதுக்கப்பட்ட குறிச்சொல்லாகவும் உள்ளது. இது Null சிறப்புக் குறியீட்டை அடையாளம் காணப் பயன்படுகின்றது.
கூடுதலாக எஸ்.கியூ.எல் இயக்கிகளானது Null உடன் எதையும் ஒப்பிடுகையில் தெரியவில்லை என்பதை அளிப்பதால் எஸ்.கியூ.எல் இரண்டு Null-குறிப்பிட்ட ஒப்பீடு நிலைகளை வழங்குகின்றது:  மற்றும்   சோதனையில் தரவானது Null ஆக உள்ளதா அல்லது இல்லையா என்பதைக் கூறுகின்றது.
எஸ்.கியூ.எல்லில் WHERE பிரிவானது சரி மதிப்பை அளிப்பவைக்கு மட்டுமே முடிவுகளை அளிக்கின்றது என்பதை நினைவில் கொள்க. அதாவது அது தவறு மதிப்புகளை உடைய முடிவுகளைத் தவிர்க்கின்றது. ஆனால் அவை தெரியவில்லை என்ற மதிப்பைக் கொண்டிருக்கின்றது.
உலகளாவிய அளவீடு எஸ்.கியூ.எல் மூலமாக வெளிப்படையாக ஆதரிப்படவில்லை. மேலும் இல்லாததாக்கப்பட்ட புறமெய்மை நிலை அளவீடாக கண்டிப்பாக கணக்கிடப்பட வேண்டும்.
" IS DISTINCT FROM " என்பது இரண்டு ஏற்பிகளும் சமமாக இருந்தால் அல்லது இரண்டும் NULL ஆக இருந்தால் சரியை வழங்குகின்ற ஒப்பீட்டு இயக்கிகளை இடையமைக்கப்பட்டுள்ளது. அதே போன்று IS NOT DISTINCT FROM என்பது "NOT ( IS DISTINCT FROM ") ஆக வரையறுக்கப்படுகின்றது.
தரவு கையாளல்
தரவு கையாளல் மொழி (DML) என்பது எஸ்.கியூ.எல்லின் ஒரு துணைத் தொகுப்பாகும். இது தரவைச் சேர்க்க, புதுப்பிக்க மற்றும் நீக்கப் பயன்படுத்தப்படும்:
பரிமாற்ற கட்டுப்பாடுகள்
பரிமாற்றங்கள் இருந்தால் DML செயல்பாடுகளை ஒழுங்குபடுத்தும்:
வாக்கியம் முடிந்ததும் பரிமாற்றத்தின் மாற்றங்களை மீண்டும் திரும்பப் பெறமுடியாது.
மற்றும்  ஆகியவை நடப்பு பரிமாற்றத்தை நிறுத்தி தரவுப் பூட்டுக்களை விடுவிக்கின்றன. அல்லது இதேபோன்ற வாக்கியம் ஒன்று இல்லாத நிலையில் SQL இன் பொருள்கள் செயலாக்கத்தைப் பொறுத்தன. எடுத்துக்காட்டு: அங்கீகாரம் பெற்ற வங்கி நிதி இடமாற்ற பரிமாற்றம்.
தரவு வரையறை
தரவு வரையறை மொழியானது (DDL) அட்டவணை மற்றும் அடைவு வடிவமைப்பை நிர்வகிக்கிறது. DDL இன் பெரும்பாலான அடிப்படை உருப்படிகளாவன,,  ,  ,   மற்றும்   வாக்கியங்களாகும்:
தரவு வகைகள்
எஸ்.கியூ.எல் அட்டவணையிலுள்ள ஒவ்வொரு நெடுவரிசையும் அந்த நெடுவரிசை கொண்டிருக்கக்கூடிய வகை(களை)யை விபரிக்கிறது. ANSI எஸ்.கியூ.எல்லில் பின்வரும் தரவு வகைகள் உள்ளடங்கும்.
எண்கள்
எண்களை அல்லது தேதிகளை முழு எண்ணாக்குவதற்கான செயல்பாட்டை எஸ்.கியூ.எல் வழங்குகிறது. இது  என்றும் (DB2, போஸ்ட்கெரேஎஸ்.கியூ.எல், ஆரக்கிள் மற்றும் மைஎஸ்.கியூ.எல் ஆகியவற்றில்) அல்லது   என்றும் (சைபேஸ், ஆரக்கிள் மற்றும் மைக்ரோசாஃப்ட் எஸ்.கியூ.எல் சர்வர் ஆகியவற்றில்) அழைக்கப்படும்
தேதிக் கட்டுப்பாடு
பயனர்களும் குழுக்களும் தரவுகளை அணுகுவதையும் கையாள்வதையும் தேதிக் கட்டுப்பாட்டு மொழி (DCL) அங்கீகரிக்கிறது. இதன் முக்கியமான இரு பிரதான வாக்கியங்களாவன:
செயல்முறை நீட்டிப்புகள்
எஸ்.கியூ.எல் ஆனது பின்வரும் தனிப்பட்ட நோக்கத்துக்கென வடிவமைக்கப்பட்டது: தொடர்பான தரவுத்தளத்தில் உள்ள தரவை வினவுவதற்கு எஸ்.கியூ.எல் ஆனது C அல்லது BASIC போன்ற ஏவல் மொழியாக இல்லாமல் தொகுதி-அடிப்படையிலான அறிவித்தல் வினவல் மொழியாக இருக்கும். இருப்பினும் நிர்மாணங்களின் ஓட்ட கட்டுப்பாடு போன்ற செயல்முறை நிரலாக்க மொழி செயல்திறனைச் சேர்க்கும் நிலையான எஸ்.கியூ.எல்லிற்கான நீட்டிப்புகள் உள்ளன. அவையாவன: